wannaphong/clean_thaiwikipedia huggingface dataset:
# เจ้าจอมมารดาพุ่ม ในรัชกาลที่ 1
เจ้าจอมมารดาพุ่ม เป็นพระสนมในพระบาทสมเด็จพระพุทธยอดฟ้าจุฬาโลกมหาราช และเป็นพระมารดาของพระเจ้าบรมวงศ์เธอ กรมหมื่นศรีสุเรนทร์ธนากิต. พระบรมราชินีนาถ เจ้าจอมมารดา และเจ้าจอม. กรุงเทพฯ:พีระมิด. 2543

เจ้าจอมมารดาพุ่ม เป็นธิดาของพระยาวิเศษสุนทร (นาค นกเล็ก) กับคุณหญิงสั้นสาระ มีผลกิจ. ราชสำนักฝ่ายในสมัยรัตนโกสินทร์. กรุงเทพฯ:มิวเซียมเพรส. 2551 เป็นหลานปู่ของเจ้าพระยาชำนาญบริรักษ์ เจ้าพระยาชำนาญบริรักษ์ เป็นบุตรชายเจ้าพระยาสุรสีห์พิศมาทิราช (เมฆ) เจ้าพระยาสุรสีห์พิศมาทิราช มีน้องชายคนเดียวคือเจ้าพระยามหาสมบัติ (ผล) เจ้าพระยามหาสมบัติเป็นปู่ของเจ้าพระยาบดินทรเดชา (สิงห์ สิงหเสนี) เจ้าจอมมารดาพุ่ม และ เจ้าพระยาบดินทรเดชา (สิงห์) จึงเป็นพี่น้องในชั้นเดียวกัน นอกจากนั้น ท่านยังเป็นหลานของเจ้าพระยานคร (หนุ) หรือพระเจ้านครศรีธรรมราช เนื่องจาก มารดาของท่าน คือคุณหญิงสั้น เป็นธิดาของเจ้าพระยานคร และเป็นพี่สาวของ เจ้าจอมฉิม เจ้าจอมปราง และเจ้าจอมยวน พระสนมของสมเด็จพระเจ้าตากลินมหาราช

ท่านเป็นคนกล้าหาญ เมื่อกรุงศรีอยุธยาแตก ท่านยังเด็กอายุเพียง 10 ขวบ หนีพม่าไปกับน้องชายอายุ 8 ขวบ กับพวกบ่าวไพร่ โดนพม่าจับเอาลงเรือ มัดพวกบ่าวไพร่รวมทั้งคนไทยอื่น ๆ ที่จับมาได้หมดทุกคน เว้นแต่เจ้าจอมมารดาพุ่ม และน้องชายยังเป็นเด็กจึงไม่โดนมัด

เมื่อตอนพากันหนีออกมาจากกรุงนั้น ก็เก็บเข้าของใส่กระบุงตะกร้าหาบคอนมาด้วย มีไม้ไผ่คานอันหนึ่งเป็นไม้ทะลวงปล้อง ได้เอาดาบของเจ้าพระยาชำนาญบริรักษ์ ปู่ของเจ้าจอมมารดาพุ่มสอดซ่อนเอาไว้ ขณะที่พม่าจับได้นั้น คุณพุ่มก็ร้องเพลงกล่อมน้องบอกคนไทยที่โดนจับมัดรวม ๆ กันไว้นั้น ว่ามีดาบซ่อนอยู่ในไม้คาน ถ้ามีโอกาสเมื่อใดท่านจะเอาดาบตัดเชือกให้ ขอให้ช่วยกันฆ่าฟันพม่า แล้วพากันหนีไป ครั้นได้โอกาสเย็นวันหนึ่งพม่าพากันขึ้นบกหมด เหลือเฝ้าเรือเฝ้าเชลยอยู่เพียง 2 คน เจ้าจอมมารดาพุ่มจึงแอบเอาดาบในไม้คานออกมาตัดเชือก คนไทยทั้งหมดก็ช่วยกันกลุ้มรุมฆ่าพม่าตาย แล้วพากันหนี พบพวกพม่าลาดตระเวนเป็นหมู่สองสามคนก็ช่วยกันสู้ ว่ากันว่าตระกูลของเจ้าจอมมารดาพุ่มมีไม้กระบองอันหนึ่งเก็บเป็นมรดกตกทอดกันต่อ ๆ มา ที่เก็บไว้เป็นอนุสรณ์เพราะเป็นไม้กระบองที่เคยใช้ต่อสู้กับพม่าในครั้งนั้น
# วิวัฒนาการของมนุษย์/แผนภูมิสปีชีส์ตามกาลเวลา
สปีชีส์ต่าง&hairsp;ๆ ของสายพันธุ์มนุษย์  (hominin) ตามลำดับกาลเวลา
[ edit]
 อ้างอิง 
 
 
 
 
 
 
 
 
 
 
 
 
 
 
 
 H. cepranensis - 
 
 
 
 
 
 
 H. rhodesiensis - 
 
 H. sapiens idaltu -
# ShopSpot
ShopSpot (ชอปสปอท) คือ ตลาดออนไลน์สำหรับการซื้อ-ขายของ สินค้าแฟชั่น โดยใช้งานผ่านเว็บไซต์ หรือแอปพลิเคชันในระบบ iOS หรือ Android ได้ 

ShopSpot เป็นสตาร์ตอัปของคนไทยที่ได้รับการกล่าวถึงในสื่อต่างประเทศแนะนำ Startup ฝีมือคนไทย 100% “ShopSpot” และในปี พ.ศ. 2556 ShopSpot ได้รับเงินสนับสนุน 628,000 ดอลลาร์ (ประมาณ 20 ล้านบาท) จาก Jungle Ventures และ SingTel Innov8 TechCrunch, Thai Mobile Shopping App ShopSpot Adds Brands, Gets $628,000

  ประวัติ 

ShopSpot เริ่มก่อตั้งเมื่อปี ค.ศ. 2012 ภายใต้การนำทีมโดย นัฏฐ์สกล เกียรติสุรนนท์ (ปอ) โดยเริ่มต้นจากการเข้าร่วมโครงการ AIS Startup Weekend โดยเป็นโครงการที่ให้ผู้สนใจและมีแนวคิดในการพัฒนาแอปพลิเคชัน เข้าไปนำเสนอแนวคิดของตัวเองให้คณะกรรมการบนโทรศัพท์มือถือ พัฒนาเพื่อเสนอแก่ผู้สนใจที่จะลงทุนและพัฒนาออกสู่ตลาดให้มาใช้งานได้จริง โดยทีม ShopSpot ได้รางวัลรองชนะเลิศในโครงการนี้ ซึ่งทำให้ทีม ShopSpot ได้สิทธิเข้าไปร่วมโครงการ JFDI-Innov8 Bootcamp ที่ประเทศสิงคโปร์

สำหรับโครงการ JFDI-Innov8 เป็นการรวม 12 Startup ทีมที่ผ่านการคัดเลือกจากประเทศต่างๆ มาพัฒนาสิ่งที่ได้รับการคัดเลือกต่อเพื่อให้เป็นรูปร่างและนำมาขายได้จริง โดยมีระยะเวลากำหนดในการพัฒนาและนำเสนอภายใน 100 วัน และในช่วงเวลาในระหว่างการพัฒนา อาจมีการพูดคุยและต้องนำเสนอผลงานให้กับ “นายทุน” ที่สนใจ รวมไปถึงผู้ที่สนใจในโครงการ อาทิ ผู้ก่อตั้งเว็บไซต์ Startup ชื่อดังต่างๆ ที่ต้องการจะมาฟังแนวทางของสิ่งที่เราพัฒนาอยู่อีกด้วย ซึ่งจากเรื่องราวในบล็อกได้บอกว่ามี CEO ของทาง SingTel ได้เข้ามาฟังอีกด้วย

หลังจากเข้าร่วมโครงการ JFDI ShopSpot ก็ได้รับเงินทุนสนับสนุนจาก  Jungle Ventures และ SingTel Innov8 เป็นมูลค่า  628,000 ดอลลาร์สหรัฐ  เมื่อปี 2013

 รูปแบบการใช้งาน 
ShopSpot เน้นร้านค้าประเภท สินค้าแฟชั่น  ไม่ว่าจะเป็นร้านขายเสื้อผ้า Facebook, Instagram, e-commerce ในที่ต่างๆ เข้ามาอยู่ในที่เดียวกัน ผู้ใช้สามารถเลือกชอปปิ้งสินค้าจากร้านค้าที่­ชื่นชอบได้หลากหลาย และหากสนใจสินค้าชิ้นใด ก็สามารถกด Like, Save, Comment หรือส่ง Message หาเจ้าของร้านได้
# ลีโอนูรีน
ลีโอนูรีน  (Leonurine) เป็นสารเคมีที่แยกได้จากพืชในแอฟริกาใต้ ได้แก่  Leonotis leonurus  สารนี้ในรูปของอัลคาลอยด์แบบpsychoactive พบในฉัตรพระอินทร์ Leonotis artemisia, Leonurus cardiaca และพืชอีกหลายชนิดในวงศ์ Lamiaceae ลีโอนูรีนสกัดได้ง่ายด้วยน้ำและจากน้ำมันหอมระเหยของกัญชาเทศ 
thumb|center|1000px|การสังเคราะห์ลีโอนูรีน
# พระแก้วฟ้าที่ 1
พระแก้วฟ้าที่ 1 หรือเจ้าพญาโญมราชา หรือเจ้าพญาแญม เป็นพระราชโอรสของสมเด็จพระบรมราชาที่ 4 (นักพระสัตถา) หลังจากพระบรมราชาที่ 5 หรือองค์ตน สวรรคต และพระบรมราชาที่ 6 ขึ้นครองราชย์ พระองค์ได้ก่อการกบฏ จับพระบรมราชาที่ 6 ซึ่งมีศักดิ์เป็นอาของพระองค์ประหารชีวิตเสียใน พ.ศ. 2143 และขึ้นครองราชย์เป็นพระแก้วฟ้าที่ 1 แต่พระองค์ไม่ได้รับการสนับสนุนจากขุนนางและพระสงฆ์ ซึ่งได้ไปกราบบังคมทูลต่อสมเด็จพระนเรศวรมหาราชเพื่อขอตัวพระศรีสุพรรณมาธิราช พระอนุชาของสมเด็จพระบรมราชาที่ 4 (นักพระสัตถา) ที่ถูกกักตัวอยู่ที่กรุงศรีอยุธยามาขึ้นครองราชย์เป็นกษัตริย์ต่อไป 

หลังจากพระศรีสุพรรณมาธิราชขึ้นครองราชย์เป็นพระบรมราชาที่ 7 พระแก้วฟ้ายังรวบรวมผู้สนับสนุนพระองค์ก่อกบฏ จนกระทั่งถูกจับได้และถูกประหารชีวิตใน พ.ศ. 2154
# กัญชาเทศ
กัญชาเทศ    เป็นพืชในวงศ์ Lamiaceae พบตั้งแต่ไซบีเรียจนถึงจีน ชื่ออื่น: ซ้าซา (นครพนม), ส่านํ้า (เลย), ผักหนอกช้าง (น่าน), เอี้ยะบ่อเช่า (จีนแต้จิ๋ว), กัญชาจีน เป็นพืชปลูกในสหรัฐ ในไทยพบตามหมู่บ้าน ใบมีรูปร่างคล้ายใบกัญชา ออกดอกตามซอก ทุกส่วนของต้นมีกลิ่นหอมแรง มีสารลีโอนูรีน ฤทธิ์คล้ายกับยากล่อมประสาท โดยเพิ่มระดับของ 5-ไฮดรอกซีทริปตามีน, นอร์อะดรีนาลีน และโดพามีน เป็นยาสมุนไพร โดยตำรับยาพื้นบ้านใช้รักษามาลาเรีย

 ลักษณะ 
เป็นไม้ล้มลุกอายุปีเดียว ขึ้นในทุ่งหญ้าที่มีหินหรือทราย, ป่าสน ที่ความสูงตั้งแต่ระดับน้ำทะเลถึง 1,500 เมตร มีลำต้นตรงเป็นสี่เหลี่ยม แตกกิ่งก้านเล็กน้อย ความสูง 1–1.2 เมตร ใบเป็นใบเดี่ยวเรียงตรงข้าม รูปวงรีขอบใบหยักเว้าลึก ยาว 5–7 เซนติเมตร กว้าง 4–5 เซนติเมตร  ดอกช่อ ออกตามปลายกิ่ง กลีบดอกเชื่อมติดกันปลายแยกเป็น 2 ปาก ดอกมีหลายสีตามแต่สายพันธุ์เช่น สีขาว, สีม่วง และ สีแดง ออกช่วงฤดูฝนต่อเนื่องไปจนถึงฤดูหนาว ผล รูปทรงกลม แห้งไม่แตกขนาดเล็ก มี 3 สัน มีเมล็ดขนาดเล็ก ขยายพันธุ์ด้วยเมล็ด

 เภสัชวิทยา 
ช่วงที่ยังไม่ออกดอกสารที่พบในใบกัญชาเทศจะมีปริมาณมากกว่าช่วงที่ออกดอกแล้ว โดยเป็นสารประเภทแอลคาลอยด์ เช่น ลีโอนูรีน (Leonurine) ซึ่งเป็นสารที่กระตุ้นให้มดลูกบีบตัว และมีสาร Stachydrine, Leonuridine, Leonurinine เป็นต้น ส่วนข้อมูลอีกแหล่งระบุว่าลำต้นมีน้ำมันหอมระเหย 0.5% มีสารแอลคาลอยด์ ลีโอนูรีน ลักษณะเป็นผงอสัณฐานสีส้ม, มีสาร iridoids, leonuride ฯลฯ มีสารฟลาโวนอยด์ เช่น อะพิจีนีน, รูติน, เควอซิติน และอื่น ๆ

กัญชาเทศ มีฤทธิ์ลดความดันโลหิต ทำให้หลอดเลือดหดตัว ต้านการแข็งตัวของเลือด ยับยั้งการหดเกร็งของกล้ามเนื้อ

น้ำต้มของลำต้นหรือสารสกัดจากแอลกอฮอล์ เมื่อนำมาฉีดเข้าหลอดเลือดดำของกระต่ายที่นำมาทดลองหรือให้กระต่ายทดลองกิน พบว่ามดลูกของกระต่ายที่อยู่ในร่างกายหรือนำออกมานอกร่างล้วนมีการบีบตัวแรงและถี่ขึ้น อีกทั้งยังแสดงให้เห็นว่า น้ำต้มมีประสิทธิภาพในการบีบตัวแรงกว่าสารที่สกัดได้จากแอลกอฮอล์ และยังพบว่าการออกฤทธิ์นั้นคล้ายกับฮอร์โมนเพศหญิง แต่ประสิทธิภาพจะด้อยกว่า เมื่อนำสารแอลคาลอยด์ที่ได้จากต้นกัญชาเทศ มาฉีดเข้าเส้นเลือดดำของกระต่ายที่นำมาทดลอง พบว่ามีผลทำให้กระต่ายมีการขับปัสสาวะถี่ขึ้น น้ำต้มหรือน้ำแช่ของลำต้นกัญชาเทศ มีประสิทธิภาพฆ่าเชื้อแบคทีเรียของโรคผิวหนังได้

 แอลคาลอยด์ 
thumb|right|250px|ลีโอนูรีน เป็นสารออกฤทธิ์ชนิดหนึ่งในกัญชาเทศ

แอลคาลอยด์ที่แยกได้จากพืชชนิดนี้ได้แก่:
Cycloleonurinine
Leoheterin
ลีโอนูรีน (Leonurine)
Leonurinine
Leuronurine
Prehispanolone
Preleoheterin
Stachydrine
# สวนหนานเหลียน
thumb|สวนหนานเหลียน

สวนหนานเหลียน  คือ สวนจีนแห่งหนึ่งบนเนินเขาไดมอนด์ เขตเกาลูน ฮ่องกง สวนแห่งนี้มีพื้นที่ 3.5 เฮกตาร์ โดยได้รับการออกแบบบนเนินเขาในรูปแบบสวนของราชวงศ์ถัง ซึ่งประกอบด้วยโครงสร้างไม้ หิน ต้นไม้ และน้ำ

สวนแห่งนี้คือโครงการร่วมกันสำนักชิลิน (Chi Lin Nunnery) และรัฐบาลฮ่องกงNan Lian Garden website nanliangarden.org และเปิดสู่สาธารณชนเมื่อวันที่ 14 พฤศจิกายน พ.ศ. 2549Nan Lian Garden opens today  lcsd.gov.hk
# นกสกู๊ต
นกสกู๊ต (อังกฤษ: NokScoot) เป็นสายการบินราคาประหยัดของประเทศไทย โดยที่สายการบินนกแอร์ จำกัด (มหาชน) ร่วมกับ สายการบินสกู๊ต จากประเทศสิงคโปร์ พร้อมด้วยบริษัท เพื่อนน้ำมิตร จำกัด ดำเนินธุรกิจสายการบินราคาประหยัดระหว่างประเทศ โดยเข้าซื้อหุ้นของ บริษัท พีทแอร์ จำกัด เมื่อวันที่ 19 มิถุนายน 2557 และเปลี่ยนชื่อเป็น บริษัท สายการบิน นกสกู๊ต จำกัด เมื่อวันที่ 20 สิงหาคม 2557 โดยมีนายยอดชาย สุทธิธนกูล  เป็นประธานเจ้าหน้าที่บริหารคนปัจจุบัน นกสกู๊ตให้บริการเที่ยวบินในเส้นทางบินระยะกลางและไกล ด้วยเครื่องบิน โบอิ้ง 777-200ER โดยใช้ท่าอากาศยานดอนเมืองเป็นฐานปฏิบัติการบินหลัก

ในวันที่ 26 มิถุนายน พ.ศ. 2563 คณะกรรมการสายการบินนกสกู๊ตได้มีมติที่จะขอยุติกิจการของสายการบิน โดยผู้ถือหุ้นของสายการบินนกสกู๊ตจะพิจารณาตามมติเดียวกันนี้ในการประชุมสามัญผู้ถือหุ้น โดยให้เหตุผลว่าขยายเส้นทางลำบาก การแข่งขันสูง และผลกระทบจากโควิด-19

ต่อมาศาลล้มละลายกลางได้พิพากษาให้ บริษัท สายการบินนกสกู๊ต จํากัด เป็นบุคคลล้มละลาย ตั้งแต่วันที่ 3 เมษายน พ.ศ. 2566ประกาศเจ้าพนักงานพิทักษ์ทรัพย์ เรื่อง คำพิพากษาให้ลูกหนี้ล้มละลาย (คดีหมายเลขแดงที่ ล. ๕๗๘๑/๒๕๖๓ บริษัท สายการบินนกสกู๊ต จำกัด)

 เส้นทางการบิน 
  ประเทศไทย
 กรุงเทพฯ - ท่าอากาศยานดอนเมือง ฐานการบินหลัก
  ประเทศจีน 
หนานจิง - ท่าอากาศยานนานาชาติหนานจิงลู่โข่ว
 ชิงเต่า - ท่าอากาศยานนานชาติชิงเต่าหลิวถิง
 เทียนจิน - ท่าอากาศยานนานาชาติเทียนจินปินไห่
 เฉิ่นหยาง - ท่าอากาศยานนานาชาติเฉิ่นหยางเถาเซียน
ซีอาน - ท่าอากาศยานนานาชาติซีอานเสียนหยาง
 ประเทศไต้หวัน
 ไทเป - ท่าอากาศยานนานาชาติไต้หวันเถา-ยฺเหวียน
  ประเทศญี่ปุ่น
โตเกียว - ท่าอากาศยานนานาชาตินาริตะ
โอซะกะ - ท่าอากาศยานนานาชาติคันไซ
ซัปโปโร - ท่าอากาศยานชินชิโตเซะ

ฝูงบินนกสกู๊ต
เครื่องบินประจำการคำสั่งซื้อจำนวนที่นั่งโบอิง 777-200ER7—415
 ทะเบียน HS-XBA ชื่อ พราว รับมอบมาจากสายการบิน Singapore Airlines
 ทะเบียน HS-XBB ชื่อ แวววาว รับมอบมาจากสายการบิน Scoot
 ทะเบียน HS-XBC ชื่อ ปลายฟ้า รับมอบมาจากสายการบิน Singapore Airlines
 ทะเบียน HS-XBD ชื่อ ฟ้าใส รับมอบมาจากสายการบิน Singapore Airlines
 ทะเบียน HS-XBE ชื่อ พริบพราว รับมอบมาจากสายการบิน Singapore Airlines
ทะเบียน HS-XBF ชื่อ นับดาว รับมอบมาจากสายการบิน Singapore Airlines
ทะเบียน HS-XBG ชื่อ ปุยเมฆ รับมอบมาจากสายการบิน Singapore Airlines

ที่นั่งภายในเครื่องบิน
สายการบินนกสกู๊ตมีที่นั้ง 2 แบบคือ ชั้นประหยัด และ ชั้นธุรกิจ
ชั้นประหยัด
ชั้นประหยัดของสายการบินนกสกู๊ตมี 4 แบบ
ที่นั่งชั้นประหยัดแบบมาตรฐาน
สามารถเอนหลังได้ถึง 107 องศาและที่นั่งมีขนาด 31 นิ้ว
ที่นั่งแบบมาตรฐานเพิ่มพื้นที่เหยียดขา (Super)
พื้นที่เหยียดขา ที่กว้าง 35 นิ้วพิเศษในแถวที่ 71 ถึง 74 เราจัดมาเป็นคู่ ซึ่งมีความเป็นส่วนตัว
ที่นั่งแบบมาตรฐานแถวหน้าด้วยพื้นที่เหยียดขายาวสุด (S-t-r-e-t-c-h)
มีพื้นที่วางขา 35 นิ้ว และไม่มีที่นั่งข้างหน้าที่นั่งจะหุ้มด้วยผ้าเบาะสีเหลืองอยู่แถวหน้าสุดและใกล้ประตู
# สนธิสัญญาอึลซา
สนธิสัญญาอึลซา  หรือชื่ออย่างเป็นทางการคือ สนธิสัญญาญี่ปุ่น-เกาหลีฉบับที่สอง  เป็นสนธิสัญญาที่ทำขึ้นระหว่างจักรวรรดิเกาหลีกับจักรวรรดิญี่ปุ่นใน ค.ศ. 1905 โดยมีการลงนามเมื่อ 17 พฤศจิกายน ค.ศ. 1905Korean Mission to the Conference on the Limitation of Armament, Washington, DC, 1921–1922. (1922). ; excerpt, "Alleged Treaty, dated November 17, 1905." สนธิสัญญาฉบับนี้ คือการที่เกาหลียินยอมอยู่ภายใต้การปกครองของญี่ปุ่นในฐานะรัฐในอารักขา ถือเป็นการรับรองสถานะของกองทหารญี่ปุ่นในเกาหลีให้ถูกต้องตามกฎหมาย ญี่ปุ่นมีอำนาจกำหนดนโยบายต่างประเทศของเกาหลีทั้งหมด แต่การปกครองภายในและนโยบายด้านอื่นยังดำเนินโดยข้าราชการชาวเกาหลี สนธิสัญญาฉบับนี้มีขึ้นภายหลังจากที่ญี่ปุ่นสามารถเอาชนะรัสเซียได้ในสงครามรัสเซีย-ญี่ปุ่น ที่ยุติไปเมื่อไม่กี่เดือนก่อนหน้าClare, Israel et al. (1910). 

คำว่า "อึลซา" หรือ "อุลซา" (을사) ในภาษาเกาหลีนั้น มาจากการที่วันลงนามในสนธิสัญญานี้ เกิดขึ้นในปีที่ 42 ตามระบบแผนภูมิสวรรค์Kodansha encyclopedia of Japan, Vol 4, 1983, p. 289; "Ulsa is the designation in the sexagenary cycle for the year corresponding to 1905"

 การลงนาม 
9 พฤศจิกายน 1905 อิโต ฮิโรบูมิ เดินทางถึงกรุงฮันซอง (กรุงโซล) และเข้าถวายพระราชสาสน์จากจักรพรรดิเมจิจักรพรรดิแห่งญี่ปุ่นแก่จักรพรรดิโกจงแห่งเกาหลี เพื่อต้องการให้จักรพรรดิโกจงลงพระนามในสนธิสัญญา ซึ่งพระองค์ก็ไม่ยิมยอม ต่อมาในวันที่ 15 พฤศจิกายน อิโตได้บัญชาให้กองทหารญี่ปุ่นเข้าล้อมวังหลวงไว้ เพื่อกดดันให้พระองค์ทรงลงพระนาม

17 พฤศจิกายน พลเอก ฮาเซนาวะ โยชิมิชิ ผู้บัญชาการกองทหารรักษาการณ์ประจำเกาหลี พร้อมด้วย อิโต ฮิโรบูมิ และกองทหารญี่ปุ่นส่วนหนึ่ง ได้เข้าไปยังพระที่นั่งจุงเมียงจอน ซึ่งเป็นพระที่นั่งสถาปัตยกรรมตะวันตก ที่ตั้งอยู่ในพระราชวังด็อกซุกอุง เพื่อเกลี้ยกล่อมให้จักรพรรดิเกาหลีลงพระนามในสนธิสัญญา แต่พระองค์ก็ได้ปฏิเสธ ดังนั้น อิโต จึงบีบบังคับด้วยกำลังทหารให้คณะรัฐมนตรีเกาหลีลงนามMcKenzie, F. A. Korea's Fight for Freedom. 1920.  อย่างไรก็ตาม นายกรัฐมนตรีเกาหลี ฮัน กยูซอล ปฏิเสธการลงนามอย่างเสียงดัง อิโตจึงสั่งให้ทหารนำตัวเขาไปขัง และขู่ว่าถ้าเขายังไม่หยุดโวยวายเสียงดังจะสังหารเขา이토 히로부미는 직접~ :한계옥 (1998년 4월 10일). 〈무력을 앞장 세워 병탄으로〉, 《망언의 뿌리를 찾아서》, 조양욱, 1판 1쇄, 서울: (주)자유포럼, 97~106쪽쪽. ISBN 89-87811-05-0 เมื่อเหตุการณ์เป็นเช่นนี้ จึงมีรัฐมนตรีเกาหลี 5 คนซึ่งเรียกว่า "5 รัฐมนตรี" ยอมลงนาม คือ รัฐมนตรีศึกษาธิการ อี วันยง, รัฐมนตรีกองทัพ อี กวนแท็ก, รัฐมนตรีมหาดไทย อี จียอง, รัฐมนตรีต่างประเทศ พัก เจซุน และ รัฐมนตรีเกษตรกรรมและอุตสาหกรรม กวอน จุงฮยอน โดยที่จักรพรรดิโกจงไม่ได้ทรงร่วมลงพระนาม

 ข้อโต้แย้ง 
thumb|300px|การวิเคราะห์ "สนธิสัญญา ค.ศ. 1905" ของพระเจ้าโคจง
ภายหลังการลงนามในสนธิสัญญาผ่านพ้น จักรพรรดิโกจงได้ทรงส่งราชสาสน์ส่วนพระองค์ไปยังบรรดาประมุขแห่งรัฐของประเทศมหาอำนาจ เพื่อขอแนวร่วมเพื่อต่อต้านการลงนามที่ไม่ชอบด้วยกฎหมายLee Hang-bok.  "The King's Letter," English JoongAng Daily.  September 22, 2009. โดยพระองค์ได้ส่งราชสาสน์ลงตราราชลัญจกรไปยัง 8 ประมุขแห่งรัฐ คือ
 พระเจ้าเอ็ดเวิร์ดที่ 7 แห่งสหราชอาณาจักร
 ประธานาธิบดี อาร์ม็อง ฟาลีแยร์ แห่งฝรั่งเศส
 จักรพรรดินีโคลัสที่ 2 แห่งรัสเซีย
 จักรพรรดิฟรันซ์ โยเซฟที่ 1 แห่งออสเตรีย
 พระเจ้าวิคเตอร์ เอ็มมานูเอลที่ 3 แห่งอิตาลี
 สมเด็จพระเจ้าเลออปอลที่ 2 แห่งเบลเยียม
 จักรพรรดิกวังซวี่แห่งจักรวรรดิชิง
 จักรพรรดิวิลเฮล์มที่ 2 แห่งเยอรมนี
# พระบรมราชาที่ 2 (พญาจันทน์)
พระบรมราชาที่ 2 (พญาจันทน์) หรือสมเด็จพระบรมราชาธิราช หรือพระยาจันทราชา ทรงเป็นพระราชโอรสของพระธรรมราชาธิราชรามาธิบดีที่ 1หลังจากที่เจ้ากองก่อกบฏในรัชกาลพระศรีสุคนธบท พระเชษฐาของพระองค์ พระองค์ได้เสด็จหนีไปอาณาจักรอยุธยา ต่อมาได้ออกมาครองราชสมบัติที่เมืองโพธิสัตว์ภายใต้การสนับสนุนของอาณาจักรอยุธยา (สมัยสมเด็จพระรามาธิบดีที่ 2) และได้รวบรวมกำลังทหารมาปราบเจ้ากองได้สำเร็จและได้ขึ้นครองราชย์ ทรงพระนามพระบรมราชาที่ 2 ต่อมาพระองค์ได้ย้ายราชธานีไปอยู่ที่กรุงละแวกเมื่อ พ.ศ. 2083

เหตุการสำคัญในรัชสมัย
 
พ.ศ. 2083 พระเจ้ากรุงศรีอยุธยาจึงให้ยกทัพมาตีกัมพูชา ดังความในพงศาวดารเขมร ฉบับแปล จ.ศ. 1217 ที่แปลจากพระราชพงศาวดารกัมพูชา ฉบับออกญาวงศาสรรเพชญ (นง) กล่าวว่า

“…พระองค์ทรงราชย์ ลุศักราช 1462 (จ.ศ. 902) ศกชวดนักษัตรได้ 25 ปี พระชันษาได้ 55 ปีพระเจ้ากรุงศรีอยุธยา จึ่งยกทัพมาถึงพระนครหลวง ในปีชวดนั้น พระองค์ยกทัพไปถึงพระนครหลวงรบชนะพระเจ้ากรุงศรีอยุธยาหนีไป พระเจ้าจันทร์ราชาจับได้เชลยไทยเป็นอันมากแล้วเสด็จกลับเข้ามาครองราชสมบัติ…”

พระองค์เสด็จสวรรคตเมื่อ พ.ศ. 2109 พระโอรสของพระองค์ได้ขึ้นครองราชย์ต่อมาคือสมเด็จพระบรมราชาที่ 3 (พระยาละแวก) ส่วนพระราชธิดาของพระองค์คือสมเด็จพระเทวีศรีกษัตริย์ได้ดำรงพระชนม์จนถึงเหตุจลาจลหลังเสียกรุงละแวกในช่วงพ.ศ. 2137 - 2143 และมีบทบาทในการขอตัวพระบรมราชาที่ 7กลับไประงับเหตุจลาจลใน พ.ศ. 2145
# สตาร์ตอัป
สตาร์ตอัพ (startup, start-up, Startup, Start-up) สามารถหมายถึง
 การบูต ช่วงการเริ่มต้นขอคอมพิวเตอร์ในช่วงแรก
 วิสาหกิจเริ่มต้น หรือบริษัทที่เริ่มก่อตั้งไม่นาน

ภูมิศาสตร์
 สตาร์ตอัป ถิ่นที่กำหนดสำหรับสำมะโนในเทศมณฑลสโนโฮมิช รัฐวอชิงตัน สหรัฐ in Snohomish County, Washington

ภาพยนตร์และโทรทัศน์
 สตาร์ตอัป ภาพยนตร์ชุดสารคดีอเมริกันซึ่งออกอากาศทางพีบีเอสใน พ.ศ. 2556
 สตาร์ตอัป ภาพยนตร์ชุดทางโทรทัศน์ซึ่งออกอากาศครั้งแรกทางแคร็กเกิลใน พ.ศ. 2559
 สตาร์ตอัป พอดแคสต์อเมริกันจากจิมเลตมีเดีย
 สตาร์ตอัปดอตคอม ภาพยนตร์สารคดีเกี่ยวกับปรากฏการณ์ "บริษัทดอตคอม" ใน พ.ศ. 2544
 สตาร์ต-อัป ภาพยนตร์เกาหลีใต้ใน พ.ศ. 2562
 สตาร์ต-อัปส์: ซิลิคอนแวลลีย์ ภาพยนตร์ชุดเรียลลิตีเกี่ยวกับวิสาหกิจเริ่มต้นซึ่งออกอากาศครั้งแรกใน พ.ศ. 2555
 สตาร์ทอัพ ภาพยนตร์ชุดทางโทรทัศน์เกาหลีใต้ซึ่งออกอากาศใน พ.ศ. 2563

อื่น ๆ 
 สตาร์ต-อัป วิดีโอเกมใน พ.ศ. 2543
 "สตาร์ต-อัป!" เพลงของวงบอยเฟรนด์จากเกาหลีใต้
"สตาร์ตอัป" เพลงของวง Ikara Colt
"สตาร์ตอัป" เพลงของสตีฟ สเวลล์
"สตาร์ตอัป" เพลงของวงสกอตต์ 4
# สื่อที่มนุษย์สามารถอ่านได้
สื่อหรือรูปแบบที่มนุษย์สามารถอ่านได้ หมายถึงตัวแทนของข้อมูลหรือสารสนเทศที่มนุษย์สามารถอ่านได้โดยธรรมชาติ

ในทางคอมพิวเตอร์ ข้อมูลที่ มนุษย์สามารถอ่านได้ มักจะเข้ารหัสเป็นข้อความแอสกีหรือยูนิโคด (เป็นตัวหนังสือ) มากกว่าที่จะแสดงแทนด้วยเลขฐานสอง ข้อมูลแทบจะทั้งหมดสามารถแจงส่วนได้ด้วยเครื่องจักรหรือคอมพิวเตอร์ ที่ติดตั้งหรือสร้างชุดคำสั่งที่เหมาะสม ซึ่งเหตุผลต่าง ๆ ที่เครื่องจักรหรือคอมพิวเตอร์เลือกรูปแบบเลขฐานสองเหนือกว่ารูปแบบข้อความ มุ่งไปที่ปัญหาต่าง ๆ ของพื้นที่ว่างของหน่วยเก็บ เนื่องจากการแทนเลขฐานสองตามปกติจะใช้พื้นที่เพียงไม่กี่ไบต์ และประสิทธิภาพของการเข้าถึง (อินพุตและเอาต์พุต) โดยไม่ต้องผ่านการแปลงหรือแจงส่วนซ้ำ

ในบริบทส่วนใหญ่ อีกทางหนึ่งของตัวแทนที่มนุษย์สามารถอ่านได้ก็คือ สื่อหรือรูปแบบของข้อมูลที่ เครื่องสามารถอ่านได้ ซึ่งออกแบบมาเพื่อให้อุปกรณ์อิเล็กทรอนิกส์ เชิงกล หรือเชิงแสง หรือคอมพิวเตอร์ อ่านข้อมูลได้เป็นหลัก ตัวอย่างเช่น รหัสผลิตภัณฑ์สากล (Universal Product Code: UPC) เป็นรหัสแท่งที่มนุษย์อ่านเข้าใจได้ยาก แต่ถ้าอ่านด้วยอุปกรณ์ที่ถูกต้องจะได้ผลดีและน่าเชื่อถือมาก แต่ในขณะเดียวกันสายอักขระของตัวเลขที่ประกอบอยู่บนฉลากมีเพื่อให้มนุษย์สามารถอ่านสารสนเทศของรหัสแท่งนั้น ในบางเขตอำนาจศาล ฉลากรหัสแท่งที่ใช้ในการค้าปลีกจะต้องแสดงราคาที่มนุษย์สามารถอ่านได้บนสินค้านั้น

เมื่อภาษามาร์กอัปเชิงโครงสร้างอย่างสูงและเป็นมาตรฐานเกิดขึ้น เช่นเอกซ์เอ็มแอล (XML) หน่วยเก็บข้อมูลมีราคาถูกลง และเครือข่ายการสื่อสารข้อมูลเร็วขึ้นแต่ถูกลง ทำให้ความสามารถในการอ่านได้ของมนุษย์และเครื่อง เรียกได้ว่าแทบจะไม่แตกต่างกันอย่างในอดีต นอกจากนี้ ตัวแทนข้อมูลเชิงโครงสร้างสามารถบีบอัดได้อย่างมีประสิทธิผลมาก สำหรับการส่งผ่านหรือการเก็บบันทึก

องค์การหลายองค์การได้กำหนดนิยามข้อมูลที่มนุษย์สามารถอ่านได้กับข้อมูลที่เครื่องสามารถอ่านได้ และวิธีการที่จะนำมาใช้ในสาขาที่เกี่ยวข้องได้อย่างไร เช่น สหภาพไปรษณีย์สากล 

บ่อยครั้งที่ศัพท์ มนุษย์สามารถอ่านได้ นำไปใช้อธิบายถึงชื่อหรือสายอักขระขนาดสั้น ที่ง่ายต่อการเข้าใจและการจดจำมากกว่าสัญกรณ์วากยสัมพันธ์ที่ซับซ้อนและขนาดยาว เช่น สายอักขระยูอาร์แอล (URL)
# ดูเอดอทอาร์ทเมคเกอร์
ดูเอดอทอาร์ทเมคเกอร์  ค่ายเพลงไทยในเครือ เวิร์คพอยท์ ก่อตั้ง
โดย ประภาส ชลศรานนท์ มี ชยันต์ จันทวงศาทร เป็นกรรมการผู้จัดการ

ดูเอดอทจดทะเบียนเมื่อวันที่ 24 เมษายน พ.ศ. 2556 ด้วยเงินลงทุน 1 ล้านบาทและหุ้นจำนวน 20,000 หุ้นมีวง ไกอา เป็นศิลปินเบอร์แรกในสังกัด

 ศิลปินในสังกัด 
 ไกอา
 สามบาทห้าสิบ
 ฮูดินี่
 จูเลียต บัลโคนี่
 โซ มี เดย์
 บุญรอด (ผู้ชนะการแข่งขันวงดนตรีในรายการ The Band Thailand Season 1)
 พงศกร ศรีถาพร
 แอสซิสต์ (ผู้ชนะการแข่งขันในรายการ Bao Young Blood ดนตรีสร้างคุณค่าชีวิต Season 1)
 สุธิตา ชนะชัยสุวรรณ

 บุคลากรทางดนตรี 
 ประภาส ชลศรานนท์
 จักรพัฒน์ เอี่ยมหนุน
# S.T.A.L.K.E.R.
S.T.A.L.K.E.R. คือ ชุดของวีดิโอเกมมุมมองบุคคลที่ 1 แนวยิง, เอาตัวรอด, สยองขวัญ พัฒนาโดย ค่ายเกมสัญชาติยูเครน GSC Game World เป็นเกมสำหรับ Microsoft Windows โดยสภาพแวดล้อมในตัวเกมอยู่ในบริเวณ 60 กม. โดยรอบโรงไฟฟ้านิวเคลียร์เชอร์โนบิลที่เกิดอุบัติเหตุขึ้น โดยถูกเรียกว่า "เดอะโซน" (The zone)ซึ่งในพื้นที่หลายแห่งมีรูปแบบสภาพอากาศและสภาพแวดล้อมที่ผิดปกติเนื่องมาจากผลของการระเบิดของโรงไฟฟ้านิวเคลียร์เชอร์โนบิล

ภาพรวม
ชื่อ
ตัวย่อของ "S.T.A.L.K.E.R." ย่อมาจาก :
Scavengers (คนเก็บขยะ)
Trespassers (ผู้บุกรุก)
Adventurers (นักผจญภัย)
Loners (ผู้อยู่สันโดษ)
Killers (นักฆ่า)
Explorers (นักสำรวจ)
Robbers (โจร)

เนื้อเรื่อง
เกม S.T.A.L.K.E.R. ทุกภาค ดำเนินเรื่องอยู่ใน "เดอะโซน" ซึ่งเป็นพื้นที่ที่เต็มไปด้วยกัมมันตภาพรังสี สัตว์กลายพันธุ์ และพื้นที่ที่ผิดปกติ ซึ่งเป็นผลมาจากกัมมันตภาพรังสีที่ถูกปล่อยออกมาจากโรงไฟฟ้านิวเคลียร์เชอร์โนบิลที่เกิดการระเบิด ซึ่งเหล่า Stalker คือกลุ่มผู้ที่ใช้ชีวิตอยู่ในเดอะโซนแห่งนี้ http://www.overclockzone.com/forums/showthread.php/597896-Review-S-T-A-L-K-E-R-%D0%97%D0%BE%D0%B2-%D0%9F%D1%80%D0%B8%D0%BF%D1%8F%D1%82%D0%B8-%E0%B8%99%E0%B8%B1%E0%B8%81%E0%B8%A5%E0%B9%88%E0%B8%B2%E0%B8%A1%E0%B8%B7%E0%B8%AD%E0%B8%89%E0%B8%A1%E0%B8%B1%E0%B8%87%E0%B8%81%E0%B8%B1%E0%B8%9A%E0%B9%80%E0%B8%AA%E0%B8%B5%E0%B8%A2%E0%B8%87%E0%B9%80%E0%B8%9E%E0%B8%A3%E0%B8%B5%E0%B8%A2%E0%B8%81%E0%B9%81%E0%B8%AB%E0%B9%88%E0%B8%87-Pripyat-!!
เกม
S.T.A.L.K.E.R.: Shadow of Chernobyl (Тень Чернобыля)

เป็นเกมแรกในซีรีส์สตอกเกอร์ ในเกมภาคนี้เราจะได้รับบทเป็นสตอล์กเกอร์ปริศนาคนหนึ่งที่ถูกเรียกว่า "Marked One" ที่รอดชีวิตจากอุบัติเหตุทางรถยนต์และถูกช่วยไว้โดยพ่อค้า(พ่อค้าคนนี้เป็นหัวหน้าของเหล่าloner) และพ่อค้าคนนี้ก็เป็นผู้ที่คอยให้ภารกิจกับคุณ เพื่อค้นหาความจริงที่เกี่ยวกับตัวคุณเอง โลกของเกมนี้ทั้งหมดจะถูกเรียกว่า "The Zone" คือพื้นที่อันตรายขนาด 60 ตารางกิโลเมตรรอบโรงไฟฟ้านิวเคลียร์ CNPP(Chernobyl Nuclear PowerPlant) และเป็นดินแดนที่มีสิ่งผิดปกติอันเกิดจากกัมมันตภาพร ังสีอยู่เต็มไปหมด ทั้งสัตว์กลายพันธุ์และAnomaly

S.T.A.L.K.E.R.: Clear Sky (Чистое небо)

เป็นเกมที่สองในซีรีส์นี้ โดยเนื้อเรื่องจะเป็นเหตุการณ์ก่อนภาค Shadow of Chernobyl ซึ่งในภาคนี้เราจะได้รับบทเป็นทหารรับจ้างชื่อ Scar ที่ได้รับบาดเจ็บจากปรากฏการณ์อิมมิสชั่น (Emission) ซึ่งเป็นการปลดปล่อยพลังจิตจากการควบคุม Noosphere ของ C-Consciousness ขณะกำลังปฏิบัติงานคุ้มกันให้กับกลุ่มนักวิทยาศาสตร์ที่มาทำวิจัย ซึ่งเขารอดจากเหตุการณ์ครั้งนั้นและถูกช่วยเหลือโดยกลุ่มสตอกเกอร์กลุ่มหนึ่งที่มีชื่อว่า Clear Sky ซึ่งทุ่มเทให้กับการวิจัยและทำความเข้าใจธรรมชาติในพื้นที่เดอะโซน

S.T.A.L.K.E.R.: Call of Pripyat (Зов Припяти)

เป็นภาคเสริมแบบ Standalone ตัวที่สองของเกม S.T.A.L.K.E.R. เนื้อเรื่องในภาคนี้จะเกิดหลังเหตุการณ์ที่ Strelok (Marked one) ทำการปิด Brain Scorcher และทำลายC-Consciousness ในภาค Shadow of Chernobyl โดยผู้เล่นจะได้รับบทเป็น พันตรี Alexander Degtyarev (Major ไม่ใช่ชื่อแต่เป็นยศ) ถูกส่งเข้ามาเพื่อทำการสำรวจสาเหตุการตกของเฮลิคอปเตอร์ของกองทัพในปฏิบัติการ Operation Fairway ที่เกิดขึ้นในภาค Shadow of Chernobyl

S.T.A.L.K.E.R. 2 
*มีข่าวจาก GSC Game World ได้ประกาศว่า S.T.A.L.K.E.R. 2 จะถูกวางจำหน่ายในปี 2022 เเต่อันเนื่องมาจากการรุกรานยูเครนของรัสเซีย พ.ศ. 2565ทำให้เกมเลื่อนอย่างไม่มีกำหนด
# กลอนโด
เมืองกลอนโด ตั้งอยู่ บริเวณหมู่ 2 บ้านกลอนโด ตำบลกลอนโด อำเภอด่านมะขามเตี้ย จังหวัดกาญจนบุรี ตำบลกลอนโด ขึ้นทะเบียนเป็นโบราณสถานเมื่อปี พ.ศ. 2504พระราชกิจจานุเบกษา เล่ม 78 ตอน52 วันที่ 27 มิ.ย. พ.ศ. 2504 เมืองกลอนโดโบราณ มีลักษณะการอยู่อาศัยของชุมชนในชั่วระยะเวลาสั้น ๆ ไม่เกิน 150 ปี ระหว่างกลางพุทธศตวรรษที่ 17 ถึง ปลายพุทธศตวรรษที่ 18 น่าจะเป็น ป้อมปราการ (อังกฤษ: Fortress) หรือ ค่ายทหาร (อังกฤษ: Barracks) ของอาณาจักรเขมรโบราณ สืบต่อมาจนถึงสมัยจักรวรรดิบายน ที่รุกเข้ามาสู่ภาคตะวันตกตามแนวลำน้ำแม่กลองเข้าสู่ลำน้ำแควน้อย หลักฐานที่หลงเหลือที่เห็นชัดเจนคือแนวกำแพงเมือง และประตู เมืองด้านทิศตะวันออก

 พิกัดแผนที่ 
 
อ้างอิง
# เอ็ลวีรา เดวีนามีรา
เอ็ลวีรา เดวีนามีรา วีรายันตี (เกิดเมื่อวันที่ 28 มิถุนายน ค.ศ. 1993 ในเมืองซูราบายา จังหวัดชวาตะวันออก) เป็นชาวอินโดนีเซีย และเป็นเจ้าของตำแหน่ง ปูเตอรีอินโดเนซียา 2014 เธอได้รับการสวมมงกุฎจาก กาบริเอลา อิสเลร์ นางงามจักรวาล 2013 และวูลันดารี เฮร์มัน ปูเตอรีอินโดเนซียา 2013Puteri Indonesia 2014 Results เอ็ลวีราเป็นตัวแทนของประเทศอินโดนีเซียในการประกวดนางงามจักรวาล 2014

 ประวัติ
ปัจจุบันเอ็ลวีรากำลังศึกษาอยู่ที่มหาวิทยาลัยไอร์ลังกาในซูราบายา จังหวัดชวาตะวันออก เธอเคยไปแลกเปลี่ยนในโซล เกาหลีใต้ในปี ค.ศ. 2011 และนอกจากนี้เธอได้เป็นคณะจากประเทศอินโดนีเซียไปชมการประชุม Harvard National Model United Nations Conference 2012 ในบอสตัน สหรัฐอเมริกา   

เอ็ลวีราเป็นทูตการท่องเที่ยวที่บ้านเกิดของเธอที่เมืองซูราบายา และเธอเป็นรองชนะเลิศอันดับ  1 ในการประกวด  Cak Ning Surabaya เพื่อค้นหาทูตการท่องเที่ยวของซูราบายาPuteri Indonesia 2014 Achievements

การประกวด 
thumb|left|250px|Miss Universe Indonesia 2014, Elvira Devinamira Wirayanti at Keluarga Besar, NET TV.
 ปูเตอรีจาวาตีมูร์ 2013 
เอ็ลวีราได้เขาแข่งขันปูเตอรีจาวาตีมูร์ (ธิดาชวาตะวันออก) 2013 ซึ่งตัดสินเมื่อวันที่ 1 ธันวาคม ค.ศ. 2013 และเธอก็ได้รับชัยชนะมา และได้เป็นตัวแทนมาประกวดปูเตอรีอินโดเนเซีย 2014 โดยเป็นตัวแทนของจังหวัดชวาตะวันออก

 ปูเตอรีอินโดเนเซีย 2014 
เอ็ลวีราได้รับตำแหน่งปูเตอรีอินโดเนเซีย 2014 ในวันประกาศผลเธอได้รับการสวมมงกุฎจากมารีอา กาเบรียลา อิสเลร์ นางงามจักรวาล 2013 และวูลันดารี เฮอร์แมน ปูเตอรีอินโดเนเซีย 2013

 นางงามจักรวาล 2014 
เอ็ลวีราจะไปเป็นตัวแทนของประเทศไปประกวดนางงามจักรวาล 2014 ที่สหรัฐอเมริกา ผู้ชนะในปัจจุบันปี 2013 คือ มารีอา กาเบรียลา อิสเลร์ จากเวเนซูเอลา